A második piavei csata (1918. június 15-22.) során előbb egy megfigyelőballont, majd négy nappal később egy együléses felderítő repülőgépet lőtt le; utóbbival megszerezte tizedik igazolt légi győzelmét. Augusztus 8-án újabb ballont gyújtott fel. 1918 októberében öt légi győzelmet sikerült szereznie, ebből négyet a Vittorio Venetó-i csatában (október 24.-november 3.). Eközben október 28-án Albatros D.III-as gépét három olasz pilóta (köztük Flaminio Avet) kilőtte, csak ejtőernyővel sikerült megmentenie életét. Ellenséges területen ért földet, de sikerült visszatérnie saját vonalaihoz és másnap már ismét repülőgépbe ült.